Somer Aanvullings vir Beeste en Skape
Somer Aanvullings ...
Herbitech Resultaatgedrewe Voertegnologie
Met die bekendstelling van die nuwe reeks aanvullings vir beeste en skape, wat as die "HERBITECH REEKS" bekend staan, wil MTC ‘n wye reeks produkte bekendstel wat gemaklik en doeltreffend binne verskeie produksiesisteme ingeskakel kan word.
Optimale aanvulling van somer- en aangeplante weiding
Ruvoer (byvoorbeeld ruvoer en aangeplante weiding) is belangrike produksiemiddele tot beskikking van die boer. Op somerveld word normaalweg goeie prestasie behaal met slegs sout-fosfaat lekke.
Dit is slegs vir ‘n kort periode waar besondere goeie prestasies met hierdie sout-fosfaat lekker verkry word. Vir die res van die somerperiode moet addisionele aanvulling verskaf word indien deurlopende hoë prestasies gehandhaaf wil word. Gedurende veral die vroeë somer, is veld hoog in proteïen. Die beskikbare plantproteïene bestaan egter hoofsaaklik uit NPN (nie-proteïen stikstof), wat impliseer dat die proteïenfraksie laag is in ware proteïen. Uit ‘n voedingsoogpunt het hoog produserende diere dus ‘n tekort aan verbyvloeiproteïene, wat slegs verskaf kan word uit hoë kwaliteit natuurlike proteïenbronne soos byvoorbeeld oliekoekmele. Dieselfde voedingstoftekorte geld vir hoog bemeste aangeplante weidings, waar algemeen gevind word dat diereprestasie nie altyd aan die verwagtinge voldoen nie. Hoog produserende diere op somer- of aangeplante weiding ervaar ook energietekorte, aangesien die weiding nie voldoende energie kan verskaf vir werklike hoë produksie nie. Die doel van die nuwe reeks someraanvullings is om kwaliteitsgebreke van somerweiding aan te vul (en nie die weiding te vervang nie) sodat maksimum prestasie vanaf sulke ruvoere kan geskied.
Slegs die nuutste navorsingsresultate word aangewend om ons nuwe produkte te formuleer. Navorsing deur onder andere de Bruyn (1995-1998) bewys duidelik die voedingstekorte van beide somerveld- en aangeplante weiding. Hierdie inligting, tesame met dié van verskeie ander studies, is as basis vir die formulering van die HERBITECH reeks gebruik. Verder word ook in die spoormineraalbehoeftes van diere voorsien en gebruik gemaak van groeistimulante om maksimum produksie vanaf weiding te verseker. Hierdie somerreeks is uniek en verskil van ander reeks in die wyse waarop daar geformuleer is om maksimum prestasie vanaf verskillende tipes weidings te verseker.
Produksielek op somer veldweiding.
Optimale aanvulling van somerveld.
Die doel is om:
Addisionele, ekonomiese groei van speenkalwers, lammer en jong aanteeldiere op veld te verseker.
Hoër melkproduksie by lakterende ooie te verkry.
6% hoë kwaliteit verbyvloeiproteïen
9,3 MJ ME/kg
1,4% Ca en 0,8 % P
Beeste: 1200 g/300 kg dier/d
Skape: 400 g/35 kg lam/d
* Aanname: Kostes en innames is gebaseer op ‘n 300kg bees of 35kg skaap.
Innames sal proporsioneel tot liggaamsmassa styg of daal.
Alle lekke bevat ‘n volledige reeks makro- en mikrominerale.
** Dit is belangrik dat diere stadig aangepas word op enige vorm van aanvulling of voedingsverandering.
Verhoog die beskikbare aanvulling geleidelik oor ‘n twee weke periode tot aanbevole innamepeile gevind word.
Produksielek op aangeplante weiding (winter en somer).
Energie-aanvulling vir groeiende diere op aangeplante weidings.
Verseker goeie produksie op hoë kwaliteit aangeplante weiding.
Hoë kwaliteit ware proteïene
10,3 MJ ME/kg
1,4% Ca en 0,5% P
Beeste: 600 g/300 kg dier/d
Skape: 200 g/35 kg lam/d
Hoë kwaliteit kragvoeraanvulling vir Fase D bulle en skoudiere op veld.
Kragvoeraanvulling vir hoë groei van Fase D bulle op veld (somer en winter).
* Somer = 70% van dier se totale inname.
* Winter = 75% van dier se totale dieet.
12 MJ ME/kg
1% Ca en 0,7% P
1,5-2% van liggaamsmassa (5 kg/300 kg dier/d)
Afrondingskragvoer vir beeste op veld of in voerkraal.
Vir afronding van beeste op weiding (somer en winter).
Voorsien 85-90% van dier se totale inname.
Veld voorsien ruvoer (10-15% van totale inname).
Kan ad lib saam met hooi in kraal gevoer word.
12,4 MJ ME/kg
0,8% Ca en 0,4% P
5-8 kg/bees/d (ad lib)
Klik hierop om die handleiding oor
die meeste van ons produkte af te laai. Dit is 'n MS Word 97 lêer wat in
ZIP-formaat gekompakteer is.
Klik hierop om Winzip 8.0 af te